— У нашага тэлебачання ёсць такі абавязак — адукоўваць гледача, а не ўвесь час паказваць тое, што ён хоча. Я не праслаўляю тэлевізійных формаў кшталту серыялаў, а вось місію накшталт тэлетэатра падтрымліваю. Класіку трэба абараняць! Два гады таму я зрабіў “Рэвізора” Гогаля, і сёння, дарэчы, гэты спектакль глядзяць у школах. Моладзь ужо не чытае Гогаля, але паглядзець яшчэ здольная. Што да сучасных тэм, то для мяне гэта ўжо не тэлевізійныя формы, а — кіно і тэатр. Сёння ў тэатры “Палонія” ў Варшаве я граю ў трох п’есах, праўда, сярод іх ёсць той жа “Мядзведзь” Чэхава. Зрабіў і пастаноўку па п’есе Тадэвуша Ружэвіча “На карачках”… Кіно ж для мяне — не касцюміраваныя гістарычныя стужкі, а гутарка пра надзённае.